laion/Wikipedia-Exotic huggingface dataset:
თედელეთის ეკლესია (ჯუარ)

თედელეთის ეკლესია (ჯუარ) — არქიტექტურული ძეგლი, საკულტო ნაგებობა საჩხერის მუნიციპალიტეტის სოფელ თედელეთში. აგებულია შუა საუკუნეებში. ნაგებობის მნიშვნელოვანი ნაწილი დანგრეულია. აღმოსავლეთი კედელი თითქმის აღარ არსებობს. შემორჩენილია ჩრდილოეთი და სამხრეთი კედლების მცირე ფრაგმენტები. ნაშენია ფლეთილი ქვით დუღაბზე. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004 ↑ ენციკლოპედია „საქართველო“, ტ. 3, გვ. 641, თბ., 2014 წელი.
გაგლოევების კოშკი

გაგლოევების კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ზემო კოშკაში. აგებულია გვიან შუა საუკუნეებში. გეგმით ოთხკუთხა კოშკი ნაგებია ფიქალითა და ფლეთილი ქვით კირის დუღაბზე. შემორჩენილია ოთხი სართულის დონეზე. კარი გაჭრილია ჩრდილოეთით მეორე სართულზე. სამხრეთ-დასავლეთ კუთხე მონგრეულია, შემორჩა ოთხი სართულის დონე. კოშკი ავსებულია მიწით და ჩამონაშალი ქვით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ჭელიათის პირველი კოშკი

ჭელიათის პირველი კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ჭელიათში. აგებულია გვიან შუა საუკუნეებში. სოფელ ჭლიათის სამხრეთ-დასავლეთით მთის ქედზე დგას ორი კოშკი. პირველი კოშკი ნაგებია საშუალო ზომის ფლეთილი ქვით. გეგმით ოთხკუთხაა. კარი სამხრეთ კედელშია გაჭრილი მეორე სართულის დონეზე. სულ შემორჩა სამი სართული შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ჭოისის ეკლესია

ჭოისის ეკლესია — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ ქარზმანში, ნასოფლარ ჭოისის მიდამოებში. აგებულია შუა საუკუნეებში. ნაგებობა მნიშვნელოვნადაა დაზიანებული. შემორჩენილია ჩრდილოეთ კედლის ფრაგმენტი ორი მეტრის სიმაღლეზე. ნაშენი ყოფილა ფლეთილი ქვით. შეინიშნება დუღაბის კვალი. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
შუა ერმანის სასაფლაო

შუა ერმანის სასაფლაო — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ ძველ ერმანში. აგებულია გვიან შუა საუკუნეებში. ძველ სასაფლაოზე განლაგებულია მრავალი ტიპური აკლდამა. ისინი გეგმით, მოცულობით და სამშენებლო მასალით აბსოლუტურად იდენტური არიან. აკლდამები ერთ პატარა მონაკვეთშია თავმოყრილი. მათი აზომვა ვერ მოხერხდა. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
წრუს მესამე კოშკი

წრუს მესამე კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ წრუში. აგებულია გვიან შუა საუკუნეებში. ნაგებობა გეგმით კვადრატს უახლოვდება. იგი შემორჩენილია ორი სართულის სიმაღლეზე. ჩრდილო-აღმოსავლეთი კუთხე მთლიანად დანგრეულია. კოშკი ნაგებია ფლეთილი ქვითა და დუღაბით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ხოძის მესამე კოშკი

ხოძის მესამე კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ხოძში. აგებულია გვიან შუა საუკუნეებში. შემაღლებულ ადგილზე მდგარი, ფლეთილი ქვითა და კირის დუღაბით ნაგები კოშკი საგრძნობლად დაზიანებულია. ჩამონგრეულია სამხრეთი და აღმოსავლეთი კედლები. შემორჩენილია ჩრდილოეთი და დასავლეთი კედლები ოთხ მეტრ სიმაღლემდე. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ქარზმანის ეკლესია

ქარზმანის ეკლესია — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ ქარზმანში. აგებულია XX საუკუნეში ძველი ეკლესიის გეგმაზე. დარბაზული ტიპის ეკლესია გარშემოსავლელით მოსახლეობის მიერ ახლიდან არის აგებული. შედეგად, ძველ ეკლესიას დაკარგული აქვს თავდაპირველი სახე. ინტერიერში გრძივი კედლები დაყოფილია წყვილი პილასტრებით. შესასვლელი დატანებულია ყველა კედელში. ეკლესიის თაღ-კამარა და კონქი ჩამოქცეულია. მის ნაცვლად გაკეთებულია ბრტყელი გადახურვა. კედლები, როგორც გარედან ასევე შიგნიდან, შებათქაშებულ-შეთეთრებულია. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ქვემო ჯომაღის პირველი კოშკი

ქვემო ჯომაღის პირველი კოშკი — არქიტექტურის ძეგლი, საფორტიფიკაციო ნაგებობა ჯავის მუნიციპალიტეტის სოფელ ქვემო ჯომაღაში. აგებულია გვიან შუა საუკუნეებში. ნაგებობა გეგმით კვადრატს უახლოვდება. შემორჩენილია ოთხი სართული. პირველი სართული ამოვსებულია ჩამონაშალი ქვით. მეორე სართულის დასავლეთ კედელში გაჭრილია თაღოვანი შესასვლელი. კოშკი ნაგებია ფიქალით, ფლეთილი ქვით და დუღაბით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ქასაგინის ნაეკლესიარი

ქასაგინის ნაეკლესიარი — არქიტექტურული ძეგლი, საკულტო ნაგებობა ონის მუნიციპალიტეტის სოფელ ქასაგინში. აგებულია X საუკუნეში. მეათე საუკუნის დიდი ეკლესიიდან მხოლოდ ორნამენტიანი და რელიეფიანი ქვებიღა შემორჩა. ეს ქვები ჩატანებულია სკოლის შენობაში. სკოლის უკან ძველი ეკლესიის კვალი ჩანს. ეკლესიის შირიმის ქვები წაღებულია ერთ-ერთ საცხოვრებელ სახლში. რელიეფები და ორნამენტიანი ქვები მეტად მნიშვნელოვანია. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004 Меписашвили Р., Цинцадзе В., Архитектура нагорной части исторической провинции Грузии - Шида Картли. Тбилиси, 1973, стр. 81
თედელეთის ღვთისმშობლის ეკლესია

თედელეთის ღვთისმშობლის ეკლესია — არქიტექტურული ძეგლი, საკულტო ნაგებობა საჩხერის მუნიციპალიტეტის სოფელ თედელეთში, ბორის თანდელოვის კარ-მიდამოში. აგებულია შუა საუკუნეებში. ნაგებობის გეგმა იკითხება ფრაგმენტულად. შემორჩენილია საკურთხევლის ერთი მეტრის სიმაღლეზე. ნაგებია კარგად დამუშავებული შირიმის ქვით. შეინიშნება დუღაბის კვალი. ეკლესიის დანარჩენი ნაწილი დანგრეულია. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004 ↑ ენციკლოპედია „საქართველო“, ტ. 3, გვ. 641, თბ., 2014 წელი.
ჭელიათის მეორე კოშკი

ჭელიათის მეორე კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ჭელიათში. აგებულია გვიან შუა საუკუნეებში. კოშკი ნაგებია საშუალო ზომის ფლეთილი ქვით. დუღაბი გამორეცხილია. მეორე კოშკი თითქმის მთლიანად დანგრეულია, შემორჩა მხოლოდ ჩრდილოეთი კედელი ორი სართულის სიმაღლეზე. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
შუა ერმანის მეშვიდე კოშკი

შუა ერმანის მეშვიდე კოშკი — არქიტექტურული ძეგლი, საფორტიფიკაციო ნაგებობა, მდებარეობს ჯავის მუნიციპალიტეტის სოფელ შუა ერმანში. აგებულია გვიან შუა საუკუნეებში. საშუალო ზომის, ფლეთილი ქვით ნაგები ოთხი სართულის სიმაღლის კოშკიდან შემორჩენილია ჩრდილოეთი კედელი და ფრაგმენტულად დასავლეთი; დანარჩენი კედლები მიწის პირამდეა გასწორებული. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
თლიის კოშკი

თლიის კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ თლიაში. აგებულია გვიან შუა საუკუნეებში. კოშკი გეგმით კვადრატს უახლოვდება. შემორჩენილია ოთხი სართულის დონე. პირველი სართული ამოვსებულია ქვებით. მეორე სართულის აღმოსავლეთ კედელში გაჭრილია თაღოვანი შესასვლელი. ნაგებია დიდი ზომის ყორექვით დუღაბზე. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
წრუს მეოთხე კოშკი

წრუს მეოთხე კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ წრუში. აგებულია გვიან შუა საუკუნეებში. სოფელ წრუში მდგარი დიდი ზომის კოშკიდან შემორჩენილია აღმოსავლეთი კედელი ორი სართულის სიმაღლეზე. სამხრეთი და ჩრდილოეთი კედლებიდან იკითხება მხოლოდ აღმოსავლეთის ფრაგმენტები. აღმოსავლეთი კედლის მეორე სართულზე დატანებულია გარედან თაღოვანი, შიგნით არქიტრავული კარი. კოშკი ნაგებია ფლეთილი ქვითა და დუღაბით. კოშკის პირველი სართული ამოვსებულია მიწითა და ქვით. იგივე მდგომარეობაა კოშკის გარშემოც. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ქვემო ჯომაღის მეორე კოშკი

ქვემო ჯომაღის მეორე კოშკი — არქიტექტურის ძეგლი, საფორტიფიკაციო ნაგებობა ჯავის მუნიციპალიტეტის სოფელ ქვემო ჯომაღაში. აგებულია გვიან შუა საუკუნეებში. ფლეთილი ქვით ნაშენი კოშკი გეგმით კვადრატს უახლოვდება. ნაგებობა დანგრეულია, კედლები შემორჩენილია 2,5-3 მ-ის სიმაღლეზე. პირველი სართული ამოვსებულია ქვითა და მიწით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
თლიის წმინდა გიორგის ეკლესია

თლიის წმინდა გიორგის ეკლესია — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ თლიაში. აგებულია გვიან შუა საუკუნეებში. ძეგლი განეკუთვნება ჯავის რაიონისათვის დამახასიათებელ ჯვარ-გემბათოვან ეკლესიათა რიგს. ნაგებია ძირითადად ფლეთილი ქვით. ალაგ-ალაგ გამოყენებულია ფიქალი და შირიმი. აბსიდა შვერილწახნაგოვანია. დასავლეთით და ჩრდილოეთით შემორჩა კარიბჭის საბრჯენები. გუმბათის რვაწახნაგა ყელში ოთხი სარკმელია დატანებული. კარი გაჭრილია სამხრეთიდანაც. ძეგლზე ამოსულია მცენარეები. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
სტირმასიგის ეკლესია

სტირმასიგის ეკლესია — არქიტექტურული ძეგლი ონის მუნიციპალიტეტის სოფელ სტირმასიგში. აგებულია გვიან შუა საუკუნეებში. კოშკი თითქმის მთლიანად დანგრეულია. ფრაგმენტულად გადარჩა ერთი სართული. ნაგები იყო ფლეთილი ქვით კირის დუღაბზე. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ჭელიათის მესამე კოშკი

ჭელიათის მესამე კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ჭელიათში. აგებულია გვიან შუა საუკუნეებში. კოშკი ნაგებია საშუალო ზომის ფლეთილი ქვითა და კირის დუღაბით. მეორე სართულზე აღმოსავლეთ კედელში გაჭრილია თაღოვანი კარი. კოშკი შემორჩენილია შვიდ სართულამდე. მეექვსე სართულზე ორი სარკმელია.კოშკს ერთი მხრიდან მიჯრილი აქვს იგივე ქვით ნაგები გალავანი. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ბრითათის კოშკი

ბრითათის კოშკი — არქიტერტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ბრითათაში. აგებულია გვიან შუა საუკუნეებში. გეგმით ოთხკუთხა კოშკი ნაგებია ფლეთილი და ფიქალის ქვით. შემორჩა სამი სართულის დონე, ისიც ნაწილობრივ. თაღოვანი კარი გაჭრილია მეორე სართულის დონეზე დასავლეთ კედელში. ჩრდილოეთის კედელში ორი სათოფურია. აღმოსავლეთი კედელი მთლიანად მონგრეულია. ჩრდილოეთ კედლის ფრაგმენტებიღაა გადარჩენილი. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
კაბუზთის კოშკი

კაბუზთის კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ კაბუზთაში. აგებულია გვიან შუა საუკუნეებში. გეგმით ოთხკუთხა კოშკი ნაგებია ფლეთილი ქვით კირის დუღაბზე. შემორჩენილია ხუთი სართულის დონე. პირველ სართულზე მიწა და ქვაა ჩაყრილი. აღმოსავლეთ კედელში მეორე სართულის დონეზე გაჭრილია შეისრულთაღოვანი კარი. შემორჩა რამდენიმე სათოფური. კოშკის გარშემო იკითხება ნაგებობათა კვალი. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ზემო კოშკის კოშკი

ზემო კოშკის კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ზემო კოშკაში. აგებულია გვიან შუა საუკუნეებში. გეგმით ოთხკუთხა კოშკი ნაგებია ფიქალითა და ფლეთილი ქვით კირის დუღაბზე. სულ შემორჩა ოთხი სართული. კარი გაჭრილია დასავლეთით მეორე სართულის დონეზე. კოშკი შიგნიდან ამოვსებულია მიწით და ჩამონაშალი ქვით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
შუა ერმანის პირველი აკლდამა

შუა ერმანის პირველი აკლდამა — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ შუა ერმანში. აგებულია გვიან  შუა საუკუნეებში. გეგმით ოთხკუთხა ერთსართულიანი აკლდამა ნაშენია დამუშავებული ფლეთილი ქვით. წყობა მშრალია. სახურავი მონგრეულია. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ხარდისარის ნაეკლესიარი (ვერხვნარი)

ხარდისარის ნაეკლესიარი (ვერხვნარი) — არქიტექტურული ძეგლი, საკულტო ნაგებობა ონის მუნიციპალიტეტის სოფელ ხარდისარში, ადგილ ვერხვნარში. აგებულია შუა საუკუნეებში. ძეგლი ნაგები ყოფილა შირიმითა და ფლეთილი ქვით. ნაეკლესიარი დაფარულია ხშირი მცენარეებით. აზომვა არ ხერხდება; მიახლოებითი ზომებია - სიგრძე 9 მ, სიგანე 6 მ, უნდა ვივარაუდოთ, რომ ნაგებობა დარბაზული ტიპისა იყო. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ძუკაევის კოშკი

ძუკაევის კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ჭელიათაში. აგებულია გვიან შუა საუკუნეებში. ოთხკუთხა გეგმის კოშკი ნაგებია საშუალო ზომის ფლეთილი ქვითა და კირის დუღაბით. ძეგლი ორი სართულის სიმაღლეზეა შემორჩენილი. მეორე სართულზე, სამხრეთ კედელში გაჭრილია თაღოვანი კარი. კოშკი შიგნიდან ამოვსებულია ქვითა და მიწით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ქვემო ჯომაღის მესამე კოშკი

ქვემო ჯომაღის მესამე კოშკი — არქიტექტურის ძეგლი, საფორტიფიკაციო ნაგებობა ჯავის მუნიციპალიტეტის სოფელ ქვემო ჯომაღაში. აგებულია გვიან შუა საუკუნეებში. კოშკი ნაგებია ფლეთილი ქვით. ძეგლის მნიშვნელოვანი ნაწილი დანგრეულია, შემორჩენილია 3 სართულის დონე. ჩრდილოეთ კედელში მეორე სართულზე გაჭრილია თაღოვანი შესასვლელი. სამხრეთისა და დასავლეთის კედლები ფრაგმენტულადაა შემორჩენილი. კოშკის გარშემო და შიგნით მიწის დონე აწეულია. ყრია ჩამონაშალი ქვა. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
თომაევების კოშკი

თომაევების კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ზემო როკაში. აგებულია გვიან შუა საუკუნეებში. გეგმით ოთხკუთხა კოშკი ნაგებია ფიქალითა და ფლეთილი ქვით კირის დუღაბზე. სულ შემორჩა ოთხი სართული. კარი გაჭრილია დასავლეთით მეორე სართულის დონეზე. კოშკი შიგნიდან ამოვსებულია მიწით და ჩამონაშალი ქვით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
პი (რიცხვი)

პი ან π — ნამდვილი ტრანსცენდენტური (და ამიტომ ირაციონალური) რიცხვი, რომელიც დაახლოებით 3.14159-ს უდრის და წრეწირის სიგრძის მის დიამეტრთან შეფარდების ტოლია. ↑ π რიცხვი
შუა ერმანის მეექვსე კოშკი

შუა ერმანის მეექვსე კოშკი — არქიტექტურული ძეგლი, საფორტიფიკაციო ნაგებობა, მდებარეობს ჯავის მუნიციპალიტეტის სოფელ შუა ერმანში. აგებულია გვიან შუა საუკუნეებში. ოთხი სართულის დონეზე შემორჩენილი კოშკი გეგმით ოთხკუთხაა. ნაგებია ფლეთილი ქვითა და კირის დუღაბით. თაღოვანი შესასვლელი მეორე სართულის ჩრდილოეთ კედელშია დატანებული. სამხრეთი და აღმოსავლეთი კედლები დანგრეულია. პირველი სართული ამოვსებულია მიწითა და ნაყარი ქვით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ჩამასის კოშკი

ჩამასის კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ჩამასიში. აგებულია გვიან შუა საუკუნეებში. გეგმით ოთხკუთხა კოშკი ნაგები იყო ფლეთილი ქვითა და კირის დუღაბით. ნაგებობა დანგრეულია. ალაგ-ალაგ შემორჩა ორი სართულის სიმაღლეზე. კარი არ ჩანს. კედლები დაფარულია მცენარეულობით. ირგვლივ მიწის დონე აწეულია, ყრია ჩამონაშალი ქვა. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
თებელოვების კოშკი

თებელოვების კოშკი — არქიტექტურული ძეგლი, საფორტიფიკაციო ნაგებობა ონის მუნიციპალიტეტის სოფელ გულიანთაში. აგებულია გვიან შუა საუკუნეებში. კოშკი ნაგებია რიყისა და ფლეთილი ქვით კირის დუღაბზე. აღმოსავლეთი და ჩრდილოეთი კედლები ნაწილობრივ დანგრეულია. შემორჩა სამი სართულის დონეზე. თაღოვანი კარი გაჭრილია დასავლეთ კედელში. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004 ↑ ენციკლოპედია „საქართველო“, ტ. 2, გვ. 193, თბ., 2012 წელი.
ზემო როკის სასახლე

ზემო როკის სასახლე — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ ზემო როკაში. აგებულია გვიან შუა საუკუნეებში. სასახლე ნაგებია ფიქალითა და ფლეთილი ქვით კირის დუღაბზე. გადარჩა მხოლოდ გარეთა კედლები სამი სართულის დონეზე. წყობაში დატანებულია სარკმლები და სათოფურები. კარი დატანებულია აღმოსავლეთით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
შუა ერმანის მეორე აკლდამა

შუა ერმანის მეორე აკლდამა — არქიტექტურული ძეგლი, საკულტო ნაგებობა, ჯავის მუნიციპალიტეტის სოფელ შუა ერმანში. აგებულია გვიან  შუა საუკუნეებში. ტიპური, გეგმით ოთხკუთხა აკლდამა ნაგებია დამუშავებული ფლეთილი ქვით. ნაგებობა უკანა მხრით შეჭრილია მიწაში. კვადრატული ღიობი სამხრეთითაა. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ქვემო ჯომაღის მეოთხე კოშკი

ქვემო ჯომაღის მეოთხე კოშკი — არქიტექტურის ძეგლი, საფორტიფიკაციო ნაგებობა ჯავის მუნიციპალიტეტის სოფელ ქვემო ჯომაღაში. აგებულია გვიან შუა საუკუნეებში. გეგმით ოთხკუთხა კოშკი ნაგებია ფიქალით, ფლეთილი ქვით და კირის დუღაბით. მისგან შემორჩა ხუთი სართული. დასავლეთიდან მეორე სართულზე თაღოვანი კარია გაჭრილი. აღმოსავლეთი კედელი მთლიანად ჩამოქცეულია. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
წრუს სამების ეკლესია

წრუს სამების ეკლესია — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ წრუში. აგებულია გარდამავალ ხანაში. დარბაზული ტიპის ეკლესია სამხრეთი მინაშენით, ნაგებია ადგილობრივი წარმოშობის თლილი ქვითა და დუღაბით. გამოყენებულია აგრეთვე წითელი ტუფის ქვა. ეკლესია აღმოსავლეთით ნალისებრი აბსიდით სრულდება. საკურთხეველში არქიტრავული სარკმელია გაჭრილი. წყვილი პილასტრი დარბაზს ანაწევრებს ორ თანაბარ მონაკვეთად. სამხრეთ კედელში მოწყობილია არქიტრავული შესასვლელი. ნაგებობა მნიშვნელოვნად არის დაზიანებული. გადახურვა მთლიანად ჩამონგრეულია. კედლები შემორჩენილია ორი მეტრის სიმაღლეზე. დარბაზი ამოვსებულია მიწითა და ქვით.მინაშენი გეგმით მართკუთხაა. სამხრეთი კედელი და გადახურვა ჩამონგრეულია. აღმოსავლეთ კედელში გაჭრილია არქიტრავული სარკმელი. შესასვლელი სამხრეთიდან აქვს დატანებული. იატაკი ამოვსებულია მიწითა და ქვით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ჯვრის ეკლესია

ჯვრის ეკლესია — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ გულიანთაში. აგებულია გვიან შუა საუკუნეებში. ძველი ეკლესიიდან შემორჩა მხოლოდ რამდენიმე ტუფისა და რიყის ქვა. გეგმა არ იკითხება. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ხოძის მეოთხე კოშკი

ხოძის მეოთხე კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ხოძში. აგებულია გვიან შუა საუკუნეებში. კოშკი დგას ბორცვზე. ნაგებობა დაზიანებულია, ჩამონგრეულია ჩრდილოეთი კედელი. ინტერიერი ამოვსებულია მიწით და ქვით. შემორჩენილ დასავლეთ და სამხრეთ კედლებში თითო ნიშია. სამშენებლო მასალად გამოყენებულია ფლეთილი, ვულკანური წარმოშობის წითელი ქვა და კირის დუღაბი. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ხარდისარის ნაეკლესიარი

ხარდისარის ნაეკლესიარი — არქიტექტურული ძეგლი, საკულტო ნაგებობა ონის მუნიციპალიტეტის სოფელ ხარდისარში. აგებულია შუა საუკუნეებში. ძველი ეკლესიიდან მხოლოდ სხვადასხვა ზომის ფლეთილი ქვები შემორჩა. გათხრისა და გაწმენდის გარეშე ეკლესიის გეგმის დადგენა ვერ ხერხდება. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ზემო როკის პირველი კოშკი

ზემო როკის პირველი კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ზემო როკაში. აგებულია შუა საუკუნეებში. კოშკი ძლიერაა დანგრეული. შემორჩენილია სამხრეთისა და აღმოსავლეთის კედლები ორი სართულის დონეზე. ნაგებია ფლეთილი ქვით დუღაბზე. კოშკი შიგნიდან ამოვსებულია მიწით და ჩამონაშალი ქვით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
წრუს გუმბათიანი ეკლესია

წრუს გუმბათიანი ეკლესია — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ წრუში. აგებულია გვიან შუა საუკუნეებში. ძეგლი წარმოადგენს ჯავის რაიონისთვის დამახასიათებელ ტიპურ გუმბათიან ეკლესიას. ნაგებია ძირითადად ფლეთილი ქვით. ალაგ-ალაგ გამოყენებულია ფიქალი და შირიმი. აბსიდი შვერილწახნაგოვანია. გუმბათის ყელის სხვა წახნაგებში ოთხი სარკმელია. კარები გაჭრილია სამხრეთით, დასავლეთით და ჩრდილოეთით. დასავლეთით შემორჩა კარიბჭე, რომელიც კედელს მთელ სიგრძეზე გასდევს. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
შუა ერმანის მესამე აკლდამა

შუა ერმანის მესამე აკლდამა — არქიტექტურული ძეგლი, საკულტო ნაგებობა, ჯავის მუნიციპალიტეტის სოფელ შუა ერმანში. აგებულია გვიან შუა საუკუნეებში. ტიპური, გეგმით ოთხკუთხა აკლდამა ნაგებია დამუშავებული ფლეთილი ქვით. ნაგებობა ჩრდილოეთი კედლით შეჭრილია მიწაში. კვადრატული ღიობი სამხრეთითაა. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ყემულთის კოშკი

ყემულთის კოშკი — არქიტექტურის ძეგლი, საფორტიფიკაციო ნაგებობა ჯავის მუნიციპალიტეტის სოფელ ყემულთაში. აგებულია გვიან შუა საუკუნეებში. ნაგებია ფლეთილი ქვით. კოშკი დანგრეულია და ამოვსებულია მიწით. აქა-იქ შეიმჩნევა დუღაბის კვალი. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
გალერგავდანის ეკლესია

გალერგავდანის ეკლესია — არქიტექტურული ძეგლი, საკულტო ნაგებობა ონის მუნიციპალიტეტის სოფელ გულიანთის მიდამოებში, ტყეში. აგებულია განვითარებულ შუა საუკუნეებში. ძეგლი სოფელ გულიანთიდან 2-3 კმ-ზე ჩრდილოეთით, ტყიან ბორცვზე მდებარეობს. ეკლესია აუფეთქებიათ და ამჟამად დაფარულია ხშირი მცენარეულობით. აზომვა არ ხერხდება. გადარჩენილია რამდენიმე ქვა რელიეფური ორნამენტით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
წრუს ნაეკლესიარი

წრუს ნაეკლესიარი — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ წრუში. აგებულია შუა საუკუნეებში. ნაეკლესიარი დაფარულია მიწით და მცენარეებით. შემორჩენილია შირიმის კვადრატული ფორმის ბუნის ქვა. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ხარდისარის ნაეკლესიარი (კაუთა)

ხარდისარის ნაეკლესიარი (კაუთა) — არქიტექტურული ძეგლი, საკულტო ნაგებობა ონის მუნიციპალიტეტის სოფელ ხარდისარში, ადგილი კაუთა. აგებულია შუა საუკუნეებში. საშუალო ზომის დარბაზული ეკლესია ნაგები ყოფილა დიდი ზომის ფლეთილი ქვით. ნაგებობა მთლიანად დანგრეულია და დაფარულია მცენარეებით. ტერიტორიის გაწმენდის გარეშე გეგმის გამოვლენა შეუძლებელია. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
შუა როკის მეორე კოშკი

შუა როკის მეორე კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ შუა როკაში, აგებულია გვიან შუა საუკუნეებში. კოშკი დაზიანებულია შემორჩენილია სამხრეთ და ჩრდილოეთ კედლის ნაწილი, ორი სართულის დონეზე. კოშკის ირგვლივ მიწის დონე აწეულია, ყრია ჩამონაშალი ქვა. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ზემო როკის მეორე კოშკი

ზემო როკის მეორე კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ზემო როკაში. აგებულია გვიან შუა საუკუნეებში. გეგმით ოთხკუთხა კოშკი ნაგებია ფიქალითა და ფლეთილი ქვით. წყობა მშრალია. შემორჩა ორი სართულის დონე. არქიტრავული კარი სამხრეთითაა. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ყემულთის ნაეკლესიარი

ყემულთის ნაეკლესიარი — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ ყემულთაში. აგებულია გვიან შუა საუკუნეებში. ნაგებობის გეგმა არ იკითხება. ეკლესიის ქვებისაგან მოწყობილია სალოცავი ნიში. ნიშის ირგვლივ შემორჩენილია ადრეული პერიოდის სამარხები. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
წრუს სალოცავი ქვა-ხატი

წრუს სალოცავი ქვა-ხატი — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ წრუში. აგებულია შუა საუკუნეებში. კოშკიდან რამდენიმე მეტრის დაშორებით დგას მასიური ოთხკუთხა ფორმის ქვა, რომელზეც ორი ნიშია გამოკვეთილი. სავარაუდოდ ქვა ძველი ეკლესიის ადგილზე დგას. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ხოძის ხატი

ხოძის ხატი — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ ხოძში. აგებულია გვიან შუა საუკუნეებში. ორი მეტრის სიმაღლის გეგმით კვადრატული ნაგებობა ფლეთილი დიდი ზომის ქვითაა აშენებული. მოსახლეობა ამ ადგილს სალოცავად იყენებს. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
რაღ ჯუარის ნაეკლესიარი

რაღ ჯუარის ნაეკლესიარი — არქიტექტურული ძეგლი, საკულტო ნაგებობა საჩხერის მუნიციპალიტეტის სოფელ ხახეთში. აგებულია შუა საუკუნეებში. სოფლის განაპირას, შემაღლებულ ბორცვზე შემორჩენილია ეკლესიის ნაშთი. ირგვლივ მიმობნეულია კარგად დამუშავებული ქვის კვადრები. ეკლესიის გეგმა არ იკითხება, ტერიტორია დაფარულია მიწითა და მცენარეებით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ზემო როკის მესამე კოშკი

ზემო როკის მესამე კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ზემო როკაში. აგებულია გვიან შუა საუკუნეებში. ფლეთილი ქვით ნაგები კოშკი გეგმით ოთხკუთხაა. შემორჩენილია ექვსი სართულის დონეზე. პირველი სართული ამოვსებულია ქვით. მეორე სართულის ჩრდილოეთ კედელში არქიტრავული შესასვლელია გაჭრილი. ყველა კედელში დატანებულია სათოფურები. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
სარიტათის ეკლესია

სარიტათის ეკლესია — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ სარიტათაში. აგებულია განვითარებულ შუა საუკუნეებში. გეგმით სწორკუთხა ნაგებობა დარბაზული ტიპისაა. აღმოსავლეთიდან დასრულებულია ნახევარწრიული აბსიდით. საკურთხეველში გაჭრილია არქიტრავული სარკმელი, რომლის ორსავე მხარეს თითო, მაღალი, გეგმით ნახევარწრიული, თაღოვანი ნიშია. კამარა ჩამონგრეულია. კონქზე დაშენებულია კედელი, რომელშიც არქიტრავული სარკმელია დატანებული. დასავლეთ კედელზე შემორჩენილია წყვილი ორსაფეხურიანი პილასტრი. ეკლესია ნაშენია ფლეთილი ქვით. მარკანტულ ნაწილებში გამოყენებულია კარგად დამუშავებული შირიმის ქვა. აღმოსავლეთ კედლის ფასადზე ჩატანებულია მოჩუქურთმებული კვადრები. ძეგლს დაკარგული აქვს თავდაპირველი სახე. ჩუქურთმიანი ქვების სხვადასხვა ფრაგმენტები უსისტემოდაა ჩალაგებული კედლებში. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004 მეგრელიძე ი. „ლიახვის ხეობის წარწერები და სხვა სიძველეები“, მაცნე (ენის... სერია), #2, გვ 61-64, 1976. მეგრელიძე ი. „სიძველეები ლიახვის ხეობაში“, თბ., „საბჭოთა საქართველო“, გვ. 235-238, 1984.
წრუს პირველი კოშკი

წრუს პირველი კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ წრუში. აგებულია გვიან შუა საუკუნეებში. გეგმით კვადრატული ნაგებობა შემორჩენილია ორი სართულის სიმაღლეზე. მეორე სართულზე, სამხრეთ კედელში გაჭრილია გარედან თაღოვანი და შიგნიდან არქიტრავული შესასვლელი. კოშკი ნაგებია ფლეთილი ქვით და დუღაბით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004